Valeri Laur
Valeri Laur (sündinud 8. novembril 1948 Tallinnas) on eesti kunstnik. Laur lõpetas 1974. aastal Eesti NSV Riikliku Kunstiinstituudi, tema juhendaja oli Johannes Võerahansu. Kuni 1977. aastani töötas ta ERKI maalikateedri õppejõuna. Aastatel 1977–1990 elas ja töötas ta Siberis Ust-Ilimskis. Suur osa tema loomingust on seotud selle linnaga. Sisuliselt oli ta vabatahtlik linnakunstnik. Ta on Ust-Ilimski linna vapi autor.